Правилник за дейността на 
на ПГ „Д-р Стамен Григоров”
за учебната 2026/2027 година


Настоящият правилник е приет от педагогическия съвет с Протокол 
№ 8/ 11.09.2026г. 
Утвърден със заповед № 898/14.09.2026 г. на директора на ПГ„Д-р Стамен Григоров“



Г  Л А В А  П Ъ Р В А
Общи положения
Чл. 1. Този правилник урежда устройството, управлението и функциите  на организация на училището.
Чл. 2. Правилникът определя структурата и функциите на ръководство и управление на училището, организацията на учебно-възпитателната работа, правата и задълженията на обекта и субекта на учебно-възпитателния процес.
Чл. 3. С настоящия Правилник се създават необходимите условия и предпоставки за реализиране на основните цели и задачи на учебно-възпитателния процес, конкретно за функциите на училището, произтичащи от ЗПУО, Наредба за организацията на дейностите в  училищното образование и ДОС.
Г Л А В А  В Т О Р А
Организация на образователно-възпитателния процес
Раздел I  Общи  положения
Чл. 4. Училището осигурява:
(1) Овладяване на общите основи и закономерности на човешкото познание;
(2) Усвояване и формиране на общочовешки и национални ценности, добродетели и култура;
(3) Развитие на индивидуалността и стимулиране на творческите заложби;
(4) Духовно, физическо и социално развитие и здравословен начин на живот, завършване на средна степен на образование.
Чл. 5. Училището създава условия за образование, възпитание на учениците и за развитие на техните интереси, способности и възможности в областта на науката, техниката, спорта и изкуствата.
Чл.  6. Учениците ползват правото си на образование, независимо от своята възраст.
Чл. 7. Училищното обучение се регулира от ДОС, то е светско и не се допуска налагането на учениците на идеологически и религиозни доктрини, същите се изучават само в исторически, философски и културен план.
Чл. 8. В училището не се допускат ограничения на правата на учениците, основани на социално положение, раса, народност, етническа принадлежност, религия, пол и произход.
Чл. 9. Лицата, съзнателно допуснали извършването на актове на дискриминация в училище, носят отговорност по силата на Закона за защита от дискриминация.
Чл. 10. В училището религиите се изучават в исторически, философски и културен план чрез учебното съдържание на различни учебни предмети.
Чл. 11. Учениците ползват правото си на безплатно образование в училището, като не заплащат такси за училищно обучение, учебници,  ползват безплатно училищната база за обучение и развитие на способностите си.
Чл. 12. Училището е общинско, с регионално значение и утвърден авторитет, финансира се от общинския бюджет и ползва имоти, които са публична общинска собственост.
Чл. 13. Училището е юридическо лице и има:

(1) Наименование – Професионална гимназия  "Д-р Стамен Григоров";
(2) Официален адрес – обл. София - град, общ. Столична, град София, ул. „Маестро Кънев" № 74, п.к. 1618, тел. 02 8563458, и ел. адрес: info-2217426@edu.mon.bg
(4) Собствен кръгъл печат и печат с държавния герб на Република България
(5) Шифър на Булстат: 000670278
Чл. 14. Училището има право да притежава собствено недвижимо и движимо имущество и да се разпорежда с него.
Чл. 15. Училището е общинско и се финансира от:
1. Средства на бюджета, разпределени от кмета на Общината по формула, утвърдена от Общинския съвет;
2. Собствени приходи от:
- дарения; 
- собствено производство;
- квалификационни курсове категория Ткт и В;
                   Чл. 16. Училището е институция, която осигурява завършването на клас и придобиването на средна степен на образование. 
Чл. 17. Според съдържанието на подготовката училището дава професионално  образование:
· Професия „Техник - озеленител“, специалност „Цветарство“ -  III СПК
· Професия “Техник - растениевъд”, специалност „Трайни насаждения“, III СПК
· Професия  „Ветеринарен – лаборант“, специалност „Ветеринарен лаборант“, III СПК , с разширено изучаване на английски език
· Професия „Помощник -възпитател при отглеждането и възпитанието на деца“, специалност  „Помощник-възпитател“  III СПК,  с недостиг на кадри на пазара на труда
За постъпилите ученици през 2026/2027 учебна година професиите са:
· „Флористика и озеленяване“ – III СПК
· „Помощник-възпитател“ – III СПК, с недостиг на кадри на пазара


Чл. 18. Според степента на образование учениците в  ПГ „Д-р Стамен Григоров“ получават  средно образование: първи и втори гимназиален етап.

Раздел II Учебно време
Чл. 19. Училищното обучение се организира в учебни години, учебни срокове, учебни седмици и учебни часове, както следва:
•	Учебната 2026/2027 година започва на 15 септември и е с продължителност 11 месеца. В случай, че денят /15 септември/ е почивен, учебната година започва на първия следващ работен ден.
Чл. 20. През учебната 2026/2027 г. учениците ползват следните ваканции:
1.	Есенна  31.10.2026 г. до 02.11.2026/вкл./
      2.   Коледна – от 24.12.2026 г.  до 03.01.2027 г. /вкл./
3.	Междусрочна–  30.01.2027- 02.02.2027 /вкл./  
4.	Пролетна за I – ХІ кл. – от 03.04.2027 – 11.04.2027 г. /вкл./
5.   Пролетна за XII клас – от 08.04.2027 – 11.04.2027 г. /вкл./
6. Великденска ваканция  : 30.04.2027 – 03.05.2027 /вкл./. 
Начало на втория учебен срок на учебната 2026/2027  -  03.02.2027  година

8. Край на втория учебен срок
13.05.2027 г. ХІІ клас (13 учебни седмици)
02.07.2027 г. VII – ХІ клас (18 учебни седмици + 2 или 4 седмици за производствена практика в периода 03.07.2027 г. – 31.08.2027 г. за паралелки с професионална подготовка или с дуална система на обучение в Х и XI клас)
	
	Неучебни дни: 
		19 май  2027  г. ДЗИ – БЕЛ   
		21 май 2027 г. втори ДЗИ    и задължителен държавен изпит за придобиване на професионална квалификация – теория
                   27-28 май 2027 – втори ДЗИ и задължителен изпит за придобиване на професионална квалификация - практика

Сесия септември: 
                 20.08.2027 г. ДЗИ – БЕЛ 
	            23.08.2027 г. втори ДЗИ   (теория)  

Държавен изпит за СПК - практика: 24 – 25 август 2027  

               18.06.2027 – изпит по български език и литература от националното външно оценяване в края на X клас
               21.06.2027 – изпит по математика от националното външно оценяване в края на X клас основание чл. 105, ал. 4  от ЗПУО   

27.10.2026 г.– неучебен ден, но присъствен,  празник на ПГ „Д-р Стамен Григоров“

24.06.2027 г.  – Еньовден, неучебен, но присъствен ден          
    
		
Чл. 21. Учебните занятия са с продължителност не повече от 36 и не по-малко от 31 учебни седмици, както следва:
1. за VIII - XI клас - 36 учебни седмици,
2. за XII клас - 31 учебни седмици.
Чл. 22. Учебните занятия се разпределят в 2 учебни срока, както следва:
1.	І учебен срок – от 15.09.2026 г. до 30.01.2027 г., вкл. с продължителност 18 учебни седмици;
2.	ІІ учебен срок –
	от  03.02.2027 г. до 13.05.2027 г. за учениците от XII клас (13 учебни седмици);           
	oт  03.02.2027 г. до 02.07.2027 г. за учениците от VIII до XI клас (18 учебни седмици).
Чл. 23. Учебната седмица е 5-дневна.
Чл. 24. Броят на учебните часове се определя съобразно училищния учебен план.
Чл. 25. Продължителността на учебния час е 45 минути 
Чл. 26. Почивките между учебните часове са както следва:
1.	Междучасие – 10 минути
2.	Голямо междучасие – 20 минути след втория час
Чл. 27. Дневният и седмичният режим на училището се утвърждават със заповед на директора на училището.
Чл. 28. Организацията на учебния ден е полудневна.
Чл. 29. (1) Учебните часове от раздел А и Б от училищния учебен план се разпределят за всяка отделна паралелка за всеки учебен ден от учебната седмица в седмичното разписание.
	(2) Седмичното разписание се разработва в съответствие с наредбата на министъра на здравеопазването, издадена на основание на чл. 34, ал.2 във връзка с параграф 1, т. 11  буква „ж“ на Закона за здравето и се утвърждава със заповед от директора на училището не по-късно от 3 дни преди началото на всеки срок.
	(3) В седмичното разписание извън броя на учебните часове се включва и часът на класа.
	(4) Учебният час за спортни дейности се включва в седмичното разписание извън броя на учебните часове, съобразно организацията на учебния ден.
	(5) Директорът може със заповед да определи промяна в седмичното разписание в случаите, определени в чл. 12 от Наредбата за ОДУО.
Чл. 30. По време на учебната година в зависимост от темите в учебното съдържание учениците могат организирано да посещават различни културни и научни институции и прояви при съблюдаване на следния ред:
	1.Изнесеното обучение е включено в тематичния работен план на преподавателя  за съответния клас по съответния предмет.
	2.Издадена заповед на директора.
	3.Информирано съгласие на родителите.

РАЗДЕЛ III.  План-прием
Чл. 31 (1) Училището осъществява прием след VII  клас.
	          (2) Приемането на ученици в VIII клас в училище се извършва по държавен  план-прием.
	          (3) Държавният план-прием се утвърждава за всяка учебна година със заповед на началника на РУО след съгласуване с финансиращия орган.
	          (4) Условията и редът за утвърждаване на държавния план-прием се определят с ДОС за организацията на дейностите в училищното образование.
  	          

Раздел IV   Училищна подготовка
Чл. 32.   (1) Училищната подготовка е съвкупност от компетентности – знания, умения и отношения, необходими за успешното преминаване на ученика в следващ клас,  степен на образование и свързани с постигане на целите на училищното образование.
		(2) Според съдържанието си училищната подготовка е общообразователна, обща профeсионална, отраслова, специфична и разширена. 
		(3) Училищната подготовка се придобива чрез обучение по учебни предмети или модули.
Чл. 33. (1) Общообразователната подготовка обхваща следните групи ключови
компетентности:
		1. компетентности в областта на българския език;
		2. умения за общуване на чужди езици;
		3. математическа компетентност и основни компетентности в областта на
природните науки и на технологиите;
		4. дигитална компетентност;
		5. умения за учене;
		6. социални и граждански компетентности;
		7. инициативност и предприемчивост;
		8. културна компетентност и умения за изразяване чрез творчество;
		9. умения за подкрепа на устойчивото развитие и за здравословен начин на живот и  спорт.
	        (2) Общообразователната подготовка се придобива чрез изучаването на общообразователни учебни предмети.
           (3) Целите, съдържанието и характеристиките на общообразователната подготовка, както и общообразователните учебни предмети по ал. 2 се определят с държавния образователен стандарт за общообразователната подготовка.
 Чл. 34. (1) Въз основа на държавния образователен стандарт за общообразователната подготовка министърът на образованието и науката утвърждава учебни програми по всеки общообразователен учебен предмет за всеки клас, в които се конкретизират компетентностите на учениците като очаквани резултати от обучението.
		(2) Учебните програми по учебния предмет Чужд език в двата гимназиални етапа на средното образование се утвърждават по нива на компетентност в съответствие с Общата европейска езикова рамка.
Чл. 35. (1) Разпределението на общообразователните предмети за придобиване на общообразователна подготовка в средната степен на образование по класове, както и броят на учебните часове за изучаването на всеки от тях за всеки клас и етап от средната степен се определят в рамкови учебни планове, утвърдени в зависимост от вида на образованието и според спецификата и формата на обучението.
	         (2) Рамковите учебни планове по ал. 1 се определят с държавния образователен
стандарт за учебния план.
Чл. 36. (1) Разширената подготовка обхваща компетентности, които развиват и
усъвършенстват отделни компетентности от общообразователната подготовка.
	          (2)Разширената подготовка се придобива чрез изучаване на общообразователни учебни предмети , предвидени за изучаване в процеса на училищното образование.
	          (3) Учебните предмети, чрез които се придобива разширената подготовка 
 се определят с училищния учебен план в зависимост от интересите на учениците и възможностите на училището.
	      (4) Съдържанието на разширената подготовка по съответния учебен предмет за
съответния клас се определя с учебни програми, утвърдени от директора на училището.
Чл. 37. (1)  Професионалната подготовка обхваща компетентности, необходими за придобиване на професионална квалификация, както и за придобиване на правоспособност за професии, упражняването на които изисква такава, включително за упражняване на регулирани професии.
 (2) Професионалната подготовка осигурява постигането на държавния образователен стандарт за придобиване на квалификация по професия в двата гимназиални етапа на средната степен на образование. 
(3) Професионалната подготовка за всяка професия е обща, отраслова, специфична и разширена и включва обучение по теория и практика на професията. 
	Чл. 38. (1)  Допълнителната подготовка обхваща компетентности, отговарящи на
интересите на учениците и подкрепящи развитието на заложбите им.
             (2) Учебните предмети, модулите и дейностите, чрез които се придобива допълнителната подготовка, се предлагат от училището в зависимост от възможностите му, избират се от учениците според интересите им и се определят с училищните учебни планове.
             (3) Съдържанието на допълнителната подготовка се определя в учебни програми, утвърдени от директора на училището.

Раздел  V.  Учебен план
Чл. 39. (1) Учебният план разпределя учебното време между учебните предмети или модули за придобиване на училищната подготовка.
              (2) Структурата на учебния план обхваща два раздела:
			1. раздел А – задължителни учебни часове;
			2. раздел Б – избираеми учебни часове;
			
Чл. 40.  В задължителните учебни часове се осъществява обучение за придобиване на общообразователната подготовка.
Чл. 41. В избираемите учебни часове се осъществява обучение за придобиване на разширената подготовка и профилираната подготовка и/или отрасловата, специфичната и разширената професионална подготовка, както и на специализираната подготовка.
Чл. 42. (1) Държавният образователен стандарт за учебния план определя рамкови
учебни планове по класове, етапи и степени на образование в зависимост от вида на образованието и спецификата и формите на обучението.
		(2) Рамковият учебен план съдържа:
		1. броя на учебните седмици по класове;
		2. наименованията на учебните предмети и/или модулите, включени в раздел А;
		3. годишния брой на учебните часове, определени за изучаването на всеки от  учебните предмети и/или модулите, включени в раздел А, по класове, етапи и степени на образование;
		4. общия годишен брой на избираемите учебни часове в раздел Б;
		5. максималния годишен брой на факултативните учебни часове в раздел В.
 Чл. 43. (1) Извън часовете по чл. 87, ал. 2 и 3 в учебния план се включва за всеки клас, за всяка учебна седмица и по един учебен час за организиране и провеждане на спортни дейности, утвърдени от министъра на образованието и науката по предложение на министъра на младежта и спорта, както и по един учебен час на класа.
		(2) Часът на класа се използва за последователно развитие на класа, за патриотично възпитание и за изграждане на граждански компетентности, включително чрез ученическото самоуправление.
		(3) Организирането и провеждането на спортни дейности по ал. 1 се осъществява от учител с педагогически профил.
Чл. 44. (1) Училище въз основа на съответния рамков учебен план разработва училищен учебен план съобразно интересите на учениците и възможностите си.
		(2) Училищният учебен план съдържа седмичния брой часове по учебни предмети.
		(3) Училищният учебен план се утвърждава по паралелки за всяка учебна година освен в случаите, предвидени в държавния образователен стандарт за учебния план.
		(4) Училищният учебен план се приема от педагогическия съвет и се утвърждава със заповед на директора, като не може да се променя през учебната година.
Чл. 45. (1) Всеки има право да завърши определен клас по училищния учебен план,
по който е започнал да се обучава в същото училище.
		(2) Лицата, прекъснали обучението си, продължават по училищния учебен план, действащ през учебната година, от която обучението продължава.
Чл. 46. (1) Педагогическият съвет на  училището съобразно възможностите си избира за учебната година спортните дейности от определените по  чл. 92, ал. 1 от ЗПУО.
  		(2) До 30 юни учениците подават писмено заявление до директора на училището за избор на спортните дейности, в които ще участват през следващата учебна година,  от определените от Педагогическия съвет по ал. 1.
		 (3) Учениците, които постъпват в училище след 30 юни, подават писмено заявление до директора на училището за избор на спортните дейности, в които ще участват през учебна година при записването им в училището. 
		 (4) Въз основа на избраните спортни дейности учениците  се разпределят  в групи. 
		(5) Не се допуска промяна на броя на групите и на вида спортни дейности по време на учебната година.
 		(6) Организирането и провеждането на спортните дейности по ал. 1 се осъществява от учител по физическо възпитание и спорт с професионална квалификация „учител“. 
		(7) При разпределението на учебните часове по спортни дейности за съответната учебна година директорът определя със заповед в срок до 15 септември учител и/или треньор, времето и мястото за провеждането им по паралелки или групи.   
Чл. 47. Учебният час за организиране и провеждане на спортни дейности не може да се провежда в събота или неделя освен в случаите, в които тези дни са обявени за учебни.
  		 
Раздел VI.   Форми на обучение.
Чл. 48. (1) Формите на обучение в училището са дневна,  индивидуална  и самостоятелна. 
(2) При епидемична обстановка, обявено извънредно положение и издадени официални документи на оторизираните органи, е възможно обучението да премине в електронна среда, като организацията му се определя със заповед на директора.  
При обучение в електронна следа обучението в ПГ „Д-р Стамен Григоров“ се осъществява синхронно и асинхронно.
(3)  В условията на COVID – 19  се спазват указанията за превенцията му, изготвени от Агенцията за социално подпомагане, съгласувани с писмо № 0403-159/28.05.2020 на Министъра на труда и социалната политика и с писмо изх.№ 04-21-98/01.06.2020 на Министъра на здравеопазването.
Чл. 49. (1) В дневна форма на обучение учениците се организират в паралелки и в групи в учебни часове и включва обучението по учебни предмети или модули.
 	  (2) В дневната форма се организират спортни дейности и часа на класа.
Чл. 50. Дневната форма на обучение е присъствена и се провежда в една смяна, спазвайки изискванията на чл. 6, ал.3 от Наредбата за организация на дейностите в училищното образование: между 08,30 и 15.00 часа
Чл. 51. (1) Самостоятелната форма на обучение включва самостоятелна подготовка и изпити за определяне на годишни оценки по учебни предмети от училищния учебен план.
 	(2) Самостоятелната форма на обучение се организира за: 
		1. Ученици в задължителна училищна възраст, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето  не могат да се обучават в дневна форма 
		2. ученици в задължителна училищна възраст - по желание на ученика или родителя, по реда на чл. 12, ал. 2 от ЗПУО, след решение на експертната комисия, към РУО
	      3.  Деца с изявени дарби
		4. Лица, навършили 16-годишна възраст
(3) Изпитите по учебни предмети от училищния учебен план са организирани както следва:
1. една редовна сесия, разделена на две части – месец октомври - ноември  и месец март - април ;
2. две поправителни сесии – месец юли и месец август - септември;
Чл. 52. (1) Индивидуалната форма на обучение включва индивидуални учебни часове и текущо оценяване или изпити за определяне  на срочна или годишна оценка.    
              (2) Индивидуалната форма на обучение се организира за: 
	1.Ученици, които  по здравословни причини, удостоверени с медицински документ, издаден от съответната експертна лекарска комисия, определена в Закона за здравето  не могат да се обучават в дневна, вечерна или комбинирана форма за повече от 30 последователни учебни дни; 
	2.ученици, които по семейни причини желаят да завършат в други срокове обучението си за един или повече класове;
	3. Деца с изявени дарби.
(3) За обучението в индивидуална форма на обучение се изготвя седмично разписание на основата на  индивидуален учебен план, изготвен от Директора и се осъществява на основание чл. 36 ал. 6—9 от Наредбата за ОДУО. 
Чл. 53. Ученици, които се обучават в дневна, индивидуална или самостоятелна форма на обучение, могат да променят формата си на обучение по реда на чл.32 от Наредба за ОДУО.


Раздел VII Форми за проверка и оценка на знанията
Чл. 54. (1) Оценяването е процес на установяване и измерване на постигнатите резултати от обучението и нивото на подготвеност на учениците за бъдещата им реализация.
	(2) основните цели на оценяването са:
		1. диагностика на индивидуалните постижения и на напредъка на ученика и определяне на потребностите му от учене и на областите, в които има нужда от подкрепа;
		2. мониторинг на образователния процес за прилагане на политики и мерки, насочени към подобряване качеството на образование.
	(3) Оценяването се осъществява:
		1. в процеса на обучение
		2. в края на клас или на етап от степен на образование
		3. при завършване на степен на образование
Чл. 55. Оценяването се извършва чрез текущи изпитвания и изпити
Чл. 56. (1)  Текущите изпитвания се осъществяват ритмично и системно през първия и втория учебен срок
	(2) В триседмичен срок от началото на учебната година чрез текущо изпитване се установява входното равнище на учениците по учебни предмети или модули, които са изучавани през предходната учебна година в задължителните учебни часове
	(3) Текущото изпитване по ал.2 е писмено, с изключение на учебния предмет физическо възпитание и спорт, и е върху учебно съдържание от последната година, в която съответният предмет е изучаван. Той има диагностична функция с цел установяване на степента на усвояване на основни понятия, факти и закономерности и на придобитите компетентности, които ще се надграждат през учебната година, както и идентифициране на дефицитите и предприемане на мерки за преодоляването им.
Чл. 57. (1) Минималният задължителен брой текущи изпитвания по учебен предмет или модул за всеки учебен срок е:
1. Две текущи изпитвания по учебни предмети или модули, изучавани по училищен учебен план с до два учебни часа седмично;
2. Три текущи изпитвания по учебни предмети или модули, изучавани по училищен учебен план над 2  учебни часа седмично;
3. Едно текущо изпитване по всеки модул от профилираната или професионалната подготовка;
	(2) В минималния задължителен брой текущи изпитвания по ал. 1 не се включва текущото изпитване за установяване на входно ниво.
Чл. 58 (1)  Според формата текущите изпитвания са устни, писмени и практически. А според обхвата – индивидуални и групови.
	(2) След установяване на постигнатите резултати при текущи изпитвания на учениците се поставят текущи оценки.
	(3) При текущите устни и практически изпитвания оценяващият е длъжен да аргументира устно оценката си пред ученика, а при текущите писмени изпитвания – писмено.
	(4) Когато текущите изпитвания се осъществяват въз основа на проект, представянето на проекта може да е в устна, в писмена и/или практическа форма.
Чл. 59. (1) При индивидуалните устни изпитвания ученикът дава устни решения и отговори на индивидуално поставени задачи или въпроси.
	(2) При индивидуалните писмени изпитвания ученикът дава писмени решения и отговори на индивидуално поставени задачи или въпроси. Индивидуалните писмени изпитвания се извършват за не повече от един учебен час.
	(3) При индивидуалните практически изпитвания ученикът изпълнява практически дейности, определени в индивидуално поставено практическо задание.
Чл. 60. (1) При груповите устни изпитвания всеки ученик дава индивидуални устни решения и отговори на групово поставени задачи или въпроси.
	(2) При груповите писмени изпитвания всеки ученик дава индивидуални писмени решения и отговори на групово поставени задачи или въпроси.
Чл. 61. (1) Контролната работа е групово писмено изпитване, при което се оценяват
постигнатите резултати от учениците след приключване на обучението по определена част (раздел) от учебното съдържание по учебния предмет.
	(2) Контролната работа се провежда за не повече от един учебен час.
Чл. 62. (1) Класната работа е групово писмено изпитване, при което се оценяват
постигнатите резултати от учениците по учебния предмет в края на учебния срок.
	(2) Класна работа се провежда по:
		1. български език и литература и по математика –  в двата етапа на средната степен на образование;
		2. чужди езици – в двата етапа на средната степен на образование
	(3) Класната работа по математика при обучение за придобиване на общообразователна подготовка се провежда за един учебен час.
Чл. 63. (1) Контролните и класните работи се коригират и рецензират от преподаващия учител и се връщат на учениците за запознаване с резултатите.
	(2) Оценяващият анализира и обобщава резултатите от контролните и класните
работи, като в срок до две седмици след провеждането им уведомява учениците за направените изводи.
	(3) Контролните и класните работи се съхраняват от учителя до края на учебната година.
Чл.64. Контролните и класните работи се провеждат по график при спазване на  изискванията на чл. 20 от Наредбата за оценяване на резултатите от обучението на учениците.
Чл. 65. (1) Срочната оценка се формира от учителя, като се отчитат компетентностите на ученика върху учебното съдържание по съответния учебен предмет или модул, изучаван през учебния срок за придобиване на общообразователна, разширена, профилирана, професионална и специализирана подготовка, и при вземане предвид на текущите оценки.
	 (2) Срочна оценка не се формира без наличието на минималния брой текущи
изпитвания по чл. 53 Г, ал. 1 поради отсъствие на ученика в повече от 25 % от часовете по учебния предмет в съответния вид училищна подготовка. В този случай ученикът полага изпит за определяне на срочна оценка.
	(3) Не се оформя срочна оценка по учебния предмет физическо възпитание и спорт	 за ученици, освободени по здравословни причини от изучаването му, ако продължителността на освобождаването не позволява осъществяването на минималния задължителен брой текущи изпитвания по чл. 53 Г, ал. 1 В този случай срещу учебния предмет в училищната документация се записва „освободен“.
	(4) Срочната оценка се формира не по-рано от една учебна седмица и не по-късно от два учебни дни преди приключване на съответния учебен срок.
Чл. 66.  (1) Годишната оценка се оформя от учителя по съответния учебен предмет или модул, като се отчитат постигнатите компетентности на ученика върху учебното съдържание, изучавано през учебната година за придобиване на общообразователна, разширена, професионална подготовка, и при вземане предвид на срочните оценки.
	(2) За учебен предмет, който по училищен учебен план се изучава само през един от сроковете, се формира годишна оценка въз основа на съответната срочна оценка. 
	(3) За резултатите от обучението по всеки учебен предмет или модул се формира годишна оценка с качествен и количествен показател.
	(4) Годишна оценка не се формира на учениците, обучавани в дневна форма, по учебен предмет или модул, ако отсъствията на ученика от учебни часове през втория учебен срок надхвърлят 25% от учебните часове по съответния предмет или модул, предвидени по училищния учебен план за съответната паралелка, и това не позволява да бъде осъществен минималният брой текущи изпитвания по чл. 53  г, ал. 1. В този случай ученикът полага изпит за определяне на срочна оценка.
 	(5) Не се поставя годишна оценка по учебния предмет физическо възпитание и спорт за ученици, освободени по здравословни причини от изучаването му през двата учебни срока. В този случай срещу учебния предмет в училищната документация се записва „освободен“.
	(6) Годишната оценка по учебния предмет физическо възпитание и спорт  за ученици, освободени по здравословни причини от изучаването му през един учебен срок, е срочната оценка за учебния срок, през който учебният предмет е изучаван.
	(7) Годишната оценка на ученик, обучавал се в чужда държава, в която не се
оформят срочни оценки, се формира въз основа на текущите оценки по съответния учебен предмет, признати при условията и по реда на глава пета и/или на оценките по съответния учебен предмет, получени в приемащото училище.
Чл. 67 (1) Срочната и годишната оценка се формират в съответствие с определеното
в учебната програма съотношение между текущите оценки от устните, писмените и
практическите изпитвания, в т.ч. и от класните и/или контролните работи, и участието на ученика в учебния процес (работа в час, изпълнение на домашни работи, изпълнение на практически задачи, работа по проекти).
	(2) Срочните и годишните оценки на учениците се формират с точност до цяло число, с изключение на случаите по чл. 53 , ал.5.
Чл. 68. (1) Учителят лично вписва поставените от него оценки в съответната задължителна училищна документация.
	(2) Сроковете за вписване на оценките в документацията по ал. 1 са:
		1. в деня на изпитването – за текущите оценки от устните и от практическите изпитвания
		2. до две седмици след провеждане на изпитването – за текущите оценки от писмените изпитвания
		3. в деня на оформянето им – за срочните и за годишните оценки.
Чл. 69. (1) Окончателна оценка се поставя при:
		1. завършване на първи гимназиален етап на средно образование
		2. завършване на втори гимназиален етап на средно образование
	(2) Окончателните оценки по ал. 1 може да се променят само по реда на изпитите за промяна на окончателната оценка
	(3) Окончателните оценки се записват в съответните документи за завършен етап, за придобита степен на образование и/или квалификация по професия.
Чл. 70. Окончателните оценки за завършване на първи гимназиален  етап на средно образование се формират въз основа на чл. 29 от Наредбата за оценяване на резултатите от обучението на учениците.
Чл. 71. Окончателните оценки по всеки учебен предмет при завършване на средно образование се  формират въз основа на чл.30 и чл.31 от Наредбата за оценяване на резултатите от обучението на учениците.
Чл. 72.  (1) Оценката съдържа качествен и количествен показател. Оценките, които
може да се поставят са отличен (6), много добър (5), добър (4), среден (3), слаб (2), въз основа на чл. 9 от Наредбата за оценяване на резултатите от обучението на учениците.
Чл.73. Текущите, срочните и годишните оценки на учениците се вписват в електронния дневник на класа. Срочните и годишните оценки на учениците от VIII до XII клас се вписват в личните картони на учениците. 
Чл. 74. Оценяването е: 
- вътрешно, когато оценяващ е учителят
- външно, като оценяващи могат да са:
	1.училищна комисия, определена от Директора на училището;
	2.длъжностни лица или комисии, определени от Министъра на образованието и науката, от началника на РУО или от директорите на обслужващите образователната система звена за контрол и оценяване;
	3.в края на етап или степен на образование външното оценяване се провежда като национално;
	4.национално външно оценяване се провежда по утвърдени от Министъра на образованието и науката изпитни материали, график и изисквания и обхваща учениците от цялата страна в съответния клас, етап или степен на образование.   
Чл. 75 Оценяването се извършва при строго спазване на Наредбата за оценяване на резултатите от обучението на учениците.
Чл. 76. Организацията и провеждането на национално външно оценяване се осъществява въз основа на Наредбата за оценяване на резултатите от обучението на учениците (чл. 44- 76)
Чл. 77. Организацията и провеждането на държавни зрелостни изпити за придобиване на средно образование се осъществява въз основа на Наредбата за оценяване на резултатите от обучението на учениците (чл. 77- 104)
Чл.78. Признаването, приравняването и валидирането на резултати от обучението се осъществява въз основа на Наредбата за оценяване на резултатите от обучението на учениците (чл. 105- 128)

Раздел VIII.  Изпити
Чл. 79. Приравнителни изпити се провеждат въз основа на чл. 32 от Наредбата за оценяване на резултатите от обучението на учениците.
Чл. 80.Изпитите за промяна на оценка по учебен предмет са :
1.	Поправителни
2.	За промяна на годишна оценка
3.	Изпити за промяна на  окончателна оценка при завършване на първи и втори  гимназиален  етап на средно образование.
Чл. 81. (1) Поправителни изпити се полагат от ученици, когато годишната им оценка е слаб (2) по някой от учебните предмети, изучавани в задължителните или избираемите учебни часове.
 (2) Поправителните изпити се полагат върху учебното съдържание, включено в учебната програма по съответния учебен предмет или модул за съответния клас и за съответния вид подготовка.
(3) Поправителните изпити се организират в редовни и в допълнителни сесии.
(4) Редовните поправителни сесии са две и се провеждат до две седмици след
приключване на учебните занятия и до две седмици преди началото на учебната година по ред, определен със заповед на Директора на училището.
(5) Редовните поправителни сесии за учениците от ХII клас са две и се провеждат до две седмици след приключване на учебните занятия и до един месец преди началото на учебната година по ред, определен със заповед на директора на училището.
(6) Учениците, които по здравословни причини, удостоверени с медицински
документ, не са се явили на поправителни изпити на редовните сесии, могат да се явят на допълнителна поправителна сесия по ред, определен със заповед на директора на училището, но не по-късно от 10 октомври.
(7) Учениците от ХII, които имат оценка слаб (2) по учебни предмети, изучавани в задължителни или избираеми учебни часове, на редовни поправителни сесии и/или на допълнителна поправителна сесия по ал. 9 или не са се явили на поправителни изпити, могат да се явяват на поправителни изпити и на допълнителна януарска поправителна сесия по ред, определен със заповед на Директора на училището.
Чл. 82. (1) Изпитите за промяна на годишна оценка се провеждат след приключване
на учебните занятия.
(2) Изпитът за промяна на годишна оценка по учебен предмет или модул се полага върху учебното съдържание, включено в учебната програма по съответния учебен предмет или модул за съответния клас.
(3) За полагането на изпит за промяна на годишна оценка ученикът подава заявление до Директора на училището, с което се отказва от годишната си оценка, формирана по реда на чл. 23.
(4) Учениците имат право еднократно да се явят на изпит за промяна на годишна оценка по ал. 1.
(5) Изключение по ал. 4 се допуска за ученик от ХII клас, който има годишна оценка слаб (2) по един или повече учебни предмета или модула, има правото да се яви на изпити за промяна на оценката без ограничения на броя изпитни сесии.
(6) Всеки ученик има право да положи изпит за промяна на годишна оценка по не повече от три учебни предмета общо, изучавани в задължителни и/или в избираеми учебни часове.
Чл. 83. (1) Изпитите за промяна на окончателна оценка при завършване на втори гимназиален етап се провеждат след приключване на учебните занятия съответно за ХII клас.
 (2) Изпитът за промяна на окончателната оценка по учебен предмет или модул се полага върху учебното съдържание, включено в учебните програми по съответния учебен предмет или модул за съответните класове от етапа.
 (3) За полагането на изпит за промяна на окончателната оценка ученикът подава заявление до Директора на училището, с което се отказва от окончателната си оценка, формирана по реда на чл. 30.
(4) Учениците имат право еднократно да се явят на изпит за промяна на
окончателната оценка.
 (5) Всеки ученик има право да положи изпит за промяна на окончателната оценка по не повече от три учебни предмета общо, изучавани в задължителни и/или в избираеми учебни часове.
(6) За промяна на окончателната оценка по учебен предмет, който се изучава само в един клас от втори гимназиален етап, се допуска само изпит за промяна на годишната оценка.
Чл. 84. (1) Изпити за определяне на срочна оценка по учебен предмет или модул се полагат от учениците, обучавани в дневна форма, при условията и по реда на дневна форма, чиито отсъствия надхвърлят 25% от учебните часове по отделен предмет или модул, предвидени по училищния учебен план за съответната паралелка през учебния срок, което не позволява да бъде формирана срочна оценка поради невъзможност да бъде осъществен минималният брой текущи изпитвания по чл. 12, ал. 1 при спазване на принципа за ритмичност по чл. 11, ал. 1;
 (2) Изпитът за определяне на срочна оценка се полага върху учебното съдържание, включено в учебната програма по съответния учебен предмет или модул, изучавано през съответния учебен срок и за съответния вид подготовка.
Чл. 85. (1) Изпити за определяне на годишна оценка по учебен предмет или модул се полагат от:
1. учениците, обучавани в самостоятелна форма на обучение
2. учениците, обучавани в индивидуална  форма на обучение, които след началото на втория учебен срок се преместват от форма на обучение, при която не се прилага текущо оценяване, или започват обучението си в системата на предучилищното и училищното образование
3. в случаите по чл. 23, ал. 6, когато учениците нямат годишна оценка по учебен предмет.
(2) Изпитът за определяне на годишна оценка се полага върху учебното съдържание, включено в учебната програма по съответния учебен предмет или модул за съответния клас и за съответния вид подготовка.
Чл. 86. (1) Получената оценка на изпит по чл. 35-38 не може да се променя.
(2) Когато получената оценка на изпит по чл. 38 е слаб (2), ученикът се явява на поправителен изпит по реда на чл. 34.
Чл. 87. Организацията на изпитите в процеса на обучение се осъществява въз основа на чл. 40 от Наредбата за оценяване на резултатите от обучението на учениците.
Чл. 88. (1) Според формата си изпитите в процеса на училищното обучение са:
1. писмени
2. практически
3. комбинация от писмена и устна част
4. комбинация от писмена и практическа част
(2) Изпитите в процеса на училищното обучение са писмени
(3) Изпитите в процеса на училищното обучение са практически по учебния
предмет  физическо възпитание и спорт
(4) Изпитите в процеса на училищното обучение са комбинация от писмена и устна част по  чужди езици
(5) Изпитите в процеса на обучение са комбинация от писмена и практическа част по учебните предмети информатика и информационни технологии, изобразително изкуство и музика
(6) Продължителността на изпитите в процеса на училищното обучение е:
 за класовете от двата гимназиални етапа на средната степен на образование:
а) три астрономически часа – в случаите, когато изпитът е писмен
б) до 30 минути – за устната част в случаите, когато изпитът е комбинация от писмена и устна част
в) до пет астрономически часа – в случаите, когато изпитът е практически
г) до 150 минути – за писмената или за практическата част в случаите, когато изпитът включва писмена или практическа част.
Чл. 89. (1) Оценката от изпитите в процеса на училищното обучение се формира като средноаритметична от оценките на членовете на училищната комисия по оценяване с  точност до:
1. единица – за приравнителните изпити, в резултат на които се поставя годишна оценка, за изпитите за промяна на годишната оценка, за изпитите за определяне на срочна или на годишна оценка
2. 0,01 – за приравнителните изпити, в резултат на които се поставя оценка за етап от степента на образование, за изпитите за промяна на окончателна оценка и за изпитите за определяне на окончателна оценка
(2) Оценката от изпитите в процеса на училищното обучение, които се провеждат като комбинация от писмена и устна част или от писмена и практическа част, е средноаритметична от оценките, поставени за всяка част, с точност, която се определя по реда на ал. 1
(3) Оценката от изпитите в процеса на обучение, които се провеждат като комбинация от писмена и устна част или от писмена и практическа част, е слаб (2), когато някоя от оценките по отделните части, е слаб (2). В тези случаи поправителният изпит се полага и в двете части.
Чл. 90. (1) Отстранява се от съответния изпит в процеса на училищното обучение и напуска залата ученик, който:
1. преписва от хартиен носител
2. преписва от данни, съдържащи се в технически устройства (мобилни телефони, калкулатори, таблети и др.)
3. преписва от работата на друг ученик
4. използва мобилен телефон или друго техническо средства за комуникация
5. изнася извън залата изпитни материали или информация за съдържанието им
 (2) За отстраняването на ученика се съставя протокол, подписан от членовете на комисията по чл. 40, ал. 1, т. 2, като в протокола задължително се посочват нарушителят, нарушението и кога е извършено
(3) Изпитната работа на ученик, отстранен от изпит в процеса на училищното обучение при условията и по реда на ал. 1, не се оценява
(4) В случаите по ал. 1 ученикът може да се яви отново на съответния изпит на следваща изпитна сесия.
Чл. 91. Официалният език в системата на предучилищното и училищното образование е българският.
Чл. 92. (1) Изучаването и използването на българския книжовен език в системата на предучилищното и училищното образование е право и задължение на всеки български гражданин.
          (2) На децата и учениците се осигуряват условия за усвояване на българския книжовен език в институциите в системата на предучилищното и училищното образование по реда на тази наредба.

Раздел IX.  Завършване на клас, етап и степен на образование.
Чл. 93. Ученикът завършва класа, ако по учебните предмети по ООП,  ОбПП, ОПП (ЗУЧ)  и ОПП, СПП, РПП  (ИУЧ ) има годишна оценка не по-малко от Среден (3). 
Чл. 94. (1)Ученици, които имат годишна оценка Слаб (2)  полагат поправителни изпити по тях, но на не повече от две редовни поправителни сесии през учебната година, по ред определен със заповед на Директора.
 (2) Ученици, които по здравословни причини, удостоверени с медицински документ, не са се явили на поправителни сесии, могат да се явят на допълнителна поправителна сесия по ред, определен със заповед на директора не по-късно от 10 октомври.
(3) Ученици, които са получили оценка Слаб (2) на редовните и допълнителните поправителни сесии или  не са се явили на тях, повтарят класа.
Чл. 95. Учениците от последния гимназиален клас, които имат оценка Слаб(2) по учебните предмети на редовните и /или на допълнителната поправителни сесии или не са се явили на поправителни изпити, не повтарят класа. Те могат да се явяват на поправителните изпити в януарска поправителна сесия и в сесиите по чл.72 ал. 1.
Чл.96.Ученици, които се обучават в индивидуална или самостоятелна форма на обучение, при повтаряне на класа се явяват на изпити само по учебните предмети, по които имат оценка Слаб (2) или не са се явили на поправителните изпити.
Чл. 97.(1) Ученик със специални образователни потребности не повтаря класа. 
(2) За обучението на ученик със специални образователни потребности, който има годишна оценка "слаб (2)" по учебен предмет, по преценка на екипа за подкрепа за личностно развитие в следващия клас може да се разработва индивидуална учебна програма по съответния учебен предмет. 
(3) В случаите по ал. 2, когато за ученика не е разработена индивидуална учебна програма по учебния предмет, по който има оценка "слаб (2)", през следващата учебна година той полага изпит за промяна на оценката по този учебен предмет. 
Чл.98. Учениците завършват 12 клас след успешно положен ДЗИ по БЕЛ и втори изпит ДИППК 
.
Раздел X . Документи за завършен клас и степен на образование.
Чл. 99. Завършването на клас и на степен на образование в различни форми на обучение, организирани в училището, се удостоверяват с едни и същи по вид документи, съгласно Наредба №8 от 11. 08.2016 г. за информацията и документите за системата на предучилищно и училищно образование. 
Чл. 100. Училището  издава съответните документи за:
1.	завършен клас;
2.	завършен етап; 
3.	 завършена степен на училищно образование в съответствие с изискванията на ЗПУО;
Чл. 101 (1) На учениците, завършили успешно ХІІ клас и положили успешно ДЗИ, се издава диплома за завършено средно образование. В дипломата се вписват броят на учебните часове по изучаваните учебни предмети, оценките по учебните предмети от задължителната, задължително избираемата и професионална подготовка, както и по свободноизбираемата подготовка, определени с учебния план. В дипломата се вписват и оценките от държавните зрелостни изпити.
(2) Документация, в която се отразяват резултатите от проведените изпити с учениците в самостоятелна  форма на обучение: 
а) протоколи от изпити – за дежурство при провеждане на писмен изпит и за резултата от писмен, устен или практически изпит
б) лични картони за учениците VIII – XІІ клас.
                  (3) Валидирането по Наредба 11 от 2016 година (за информация - документите за системата на предучилищното и училищното образование ) чл. 123, ал. 1, т. 1, 3 и 4 се извършва от избрано от лицето училище, което осъществява съответното обучение.
(а) За допускане до валидиране лицето подава заявление до Директора на училището, към което задължително прилага документ за завършен предходен клас или етап.
(б) За валидиране по чл. 123, ал. 1, т. 2 министърът на образованието и науката утвърждава образци на документи, както следва:
1. заявление за полагане на изпит за валидиране на компетентности по реда на допълнителните държавни зрелостни изпити
2. служебна бележка за подадено заявление за полагане на изпит за валидиране на компетентности по реда на допълнителните държавни зрелостни изпити;
3. служебна бележка за допускане до изпит за валидиране на компетентности по реда на допълнителните държавни зрелостни изпити.
(3) В срок до 31 декември на текущата учебна година началникът на регионалното управление на образованието определя училищата, в които ще се подават заявленията по ал. 2 от лицата по чл. 122, т. 2.
(4) Лицата по чл. 122, т. 2 подават заявлението по ал. 2, т. 1 до Директора на избрано от тях училище от определените от началника на регионалното управление на образованието и прилагат диплома за завършено средно образование или удостоверение за признаване на завършено средно образование по чл. 110, ал. 1.
(5) Лицата по чл. 122, т. 3 подават заявлението по ал. 2, т. 1 до Директора на училището, в което е завършен XII клас, а ако последният гимназиален клас е завършен в училище в чужбина, заявлението се подава до Директора на училище по ал. 4.
(6) Допускането до изпит за валидиране на компетентности по реда на допълнителните държавни зрелостни изпити се осъществява от комисията по чл. 96.
(7) Изпитът за валидиране се полага в посоченото в служебна бележка по ал. 2, т. 3 училище след представяне на документ за платена такса съгласно Тарифата за таксите, които се събират в системата на предучилищното и училищното образование, приета с Постановление № 195 на Министерския съвет от 2017 г. (ДВ, бр. 75 от 2017 г.).


Чл. 102. (1) Когато ученикът не се е явил или не е положил успешно държавните зрелостни изпити, по свое желание получава удостоверение за завършен гимназиален етап.
(2) Документът по ал.1 не удостоверява завършено средно образование.
Чл. 103. При преместване в други училища, на учениците се издава удостоверение за преместване. 


Раздел X .  Преместване на ученици
Чл. 104. (1) Преместване на ученик e всеки случай на постъпване в друга паралелка на същото или друго училище извън случаите по чл. 142, ал. 2 и 3 от ЗПУО. 
(2) Преместването на ученик не води до промяна на формата на обучение. 
Чл. 105. (1) Редът и условията за преместване се отнасят за ученици от  VIII до ХІІ клас от неспециализираните държавни, общински и частни училища.
Чл.106. Ученици може да се преместват при наличие на свободни места в паралелката, в която иска да постъпи в приемащото училище.
Чл.107. (1) За свободни места се считат местата до утвърдения училищен и държавен план-прием, които включват:
 1. незаетите места
 2. освободените през учебната година места
 (2) Свободните места се обявяват в тридневен срок от освобождаването им на сайта на училището и в регионално управление  на образованието.
Чл. 108. (1) Учениците може да се преместват, както следва:
1. от VIII - Х клас включително не по-късно от 30 учебни дни преди края на всеки учебен срок. 
3. в XI клас не по-късно от 30 учебни дни преди края на всеки учебен срок по същия профил при условиe, че предмети са еднакви или по същата специалност от професия.
 4. в XII клас не по-късно от 30 учебни дни преди края на първия учебен срок  при условие, че  предметите са еднакви или по същата специалност от професия. 
(2) Учениците от XI клас могат да се преместват след успешно завършен клас като при преместването си не могат да сменят профила и задължителните профилиращи предмети, които са изучавали, както и специалността от професията.
 (3) Премествания извън случаите по ал. 1, т. 2-4 и ал. 2 се разрешават от началника на регионалното управление на образованието на територията, на която се намира приемащото училище, като се представят документи, удостоверяващи причините за преместването.
Чл. 109. (1) Учениците може да се преместват в друго училище над утвърдения прием при смяна на местоживеенето с разрешение на началника на РУО.
  (2) Не се изисква разрешение на началника на РУО по ал. 1, когато приемащото училище е единствено в населеното място. 
Чл.110. (1) Учениците се преместват при спазване на следните условия и ред: 
 1. подаване на писмено заявление от родителите и/или ученика съгласно чл. 12, ал. 2 на ЗПУО до директора на приемащото училище;
 2. издаване на служебна бележка от директора на училището до три работни дни, с която потвърждава възможността за записването на ученика. 
  (2) Служебната бележка по ал 1, т. 2 се представя от родителя/настойника и/или ученика заедно със заявлението за преместване на Директора на училището, от което се премества ученикът.  
 (3) До три работни дни Директорът на училището, в което се е обучавал ученикът, предоставя на родителя/настойник и/или ученика удостоверение за преместване, копие на училищния учебен план, копие на личното образователно дело на ученика в гимназиален етап. 
 (4) До три работни дни от получаване на удостоверението за преместване родителят/настойникът и/или ученикът представя получените документи за записване в приемащото училище.
 (5) Директорът на приемащото училище до три работни дни определя със заповед условията за приемане на ученика и информира родителя/настойника и/или ученика. Родителят/настойникът и/или ученикът подписва декларация за информирано съгласие относно различията в учебния план в приемащото училище и необходимите приравнителни изпити, ако има такива.
 (6) В срока по ал. 5 директорът на приемащото училище информира писмено Директора на училището, от което идва ученикът, за неговото записване. 
Чл. 111. Ученикът се счита за преместен в новото училище от датата, посочена в  заповедта на директора на приемащото училище.  
Чл. 112. Ученици, участващи в обучение по Европейски образователни програми и проекти, след завръщането си в България продължават обучението си във формата на обучение и в училището, в което са се обучавали преди участието си, след признаване на завършен клас или етап на училищно обучение или степен на образование и професионална квалификация по документи, издадени от училища на чужди държави.   

Г  Л А В А  Т Р Е Т А
Участници в образователно-възпитателния процес
Раздел I. Учители
	I.1. Учители
Чл. 113 (1) Длъжности на педагогически специалисти се заемат от лица, придобили висше образование в съответното на длъжността професионално направление съгласно Класификатора на областите на висше образование и професионалните направления и професионална квалификация, необходима за изпълнението на съответната длъжност.
	(2) Учителска длъжност може да се заема и от лице без висше образование и без професионална квалификация „учител“ в случаите по чл. 213 ал.8 -11 от ЗПУО.
	(3) в случаите по алинея 2 лицата, които заемат учителска длъжност без професионална квалификация „учител“ са педагогически специалисти и имат правата и задълженията на съответната учителска длъжност докато я заемат, като училището изготвя и реализира план за придобиване на педагогически компетентности от съответното лице. 
Чл.114. Педагогическите специалисти изпълняват функциите залегнали в Раздел II на Наредбата за статута и професионалното развитие на учителите, директорите и другите педагогически специалисти.
Чл.115. Учителските длъжности са:
1.  учител;
2.  старши учител;
Чл. 116. (1). Длъжността „учител“ се заема от лица, придобили висше образование и професионална квалификация „учител“, съгласно Приложение 1 към чл.24 от Наредбата за статута и професионалното развитие на учителите, директорите и другите педагогически специалисти.
(2) Длъжността „старши учител“ се заема от лице, което освен завършено висше образование и професионална квалификация, необходими за заемане на длъжността, определени за заемане на всяка длъжност съгласно Приложение 1: 
	1. заема длъжността учител;
		2. имат не по-малко от задължителните квалификационни кредити за всеки преминат период за атестиране по чл. 49 ал.3 от Наредбата за сатута и професионалното развитие на учителите, директорите и другите педагогически специалисти.
	3. имат придобита IV и  V ПКС;
	4. имат оценка от последното атестиране не по-малко от „отговаря на изискванията“;
	5. има 10 г педагогически стаж.
	(3) Лицата по ал.1 могат да подадат заявление за заемане на длъжност „старши учител“ независимо от учителския стаж ако отговаря на изискванията залегнали в чл. 71 ал.2 от Наредбата за статута и професионалното развитие на учителите, директорите и другите педагогически специалисти.
            (4) Длъжността “ресурсен учител” в детска градина, училище или център за подкрепа на личностно развитие,  освен функциите от чл.113, включва и следните функции:
1. определяне на конкретните образователни цели за учениците със специални образователни потребности за всяка учебна или образователна единица, съвместно с учителите в детската градина или училището;
2. Участие в структурирането и провеждането на педагогическата ситуация или учебния час, базиране на преподаване за придобиването на ключови компетентности от учениците;
3. Съдействие за организиране и адаптиране на образователната среда за ефективно включване на учениците със СОП в образователния процес;
4. Консултиране на учителя относно спецификата при овладяване на учебното съдържание от ученици със СОП;
5. Участие в изготвянето на оценка на индивидуалните потребности на ученика;
6. Обучаване на родителите за разнообразни форми и похвати за работа с ученика;
7.Взаимодействие с другите педагогически специалисти във връзка с постигане на резултати за учениците;
8. Участие в прегледа на напредъка на учениците със СОП;
(5) Длъжността „учител теоретично обучение“, освен функциите от чл.113, включва и следните функции:
1. Планиране, организиране и разработване на учебни програми за разширена професионална подготовка съвместно с бизнеса;
2. Актуализирането на учебното съдържание в съответствие с прилаганите съвременни технологии и техника;
3. Изготвяне на изпитни материали за провеждане на държавен изпит за придобиване на професионална квалификация;
(6) Длъжността „учител  практическо обучение“, освен функциите от чл.113 включва и следните функции:
1. Взаимодействие със специалисти – представители на фирмите, при провеждане на учебната и производствената практика;
2. Планиране, организиране и разработване на учебни програми за разширена професионална подготовка съвместно с бизнеса;
3. Изготвяне на изпитни материали за провеждане на държавен изпит за придобиване на професионална квалификация и/или придобиване на правоспособност за професии;
(7) Длъжността „психолог“ се заема от лица, придобили висше образование съгласно чл.16 от Наредба 15 от 22 юли 2019. 
Чл.117. (1) Лицата, които постъпват за първи път на учителска длъжност и не са придобили учителски стаж, се назначават на длъжност „учител“.
(2) Лицата по ал. 1 при изпълнение на задълженията си се подпомагат от наставник.
Чл. 118. Изискванията за завършено висше образование и придобита професионална квалификация за заемане на учителските длъжности се определят от Наредбата за сатута и професионалното развитие на учителите, директорите и другите педагогически специалисти.
Чл.119. Педагогическите специалисти са длъжни да повишават квалификацията си:
1.	По програми на организациите по чл. 43 ал 2, в не по-малко от 48 академични часа за всеки период на атестиране;
2.	В рамките на вътрешноинституционалната квалификация, в не по-малко от 16 академични часа годишно за всеки педагогически специалист.
Чл.120. Педагогическите специалисти имат право на придобиване на ПКС. 
Чл.121. Педагогическите специалисти изготвят професионално портфолио, съгласно Раздел VI  чл.66-67 от Наредба 15 от 22 юли 2019
Чл.122. Дейността на педагогическите специалисти подлежи на атестиране, съгласно Раздел VIII , Чл.76  от  Наредба 15 от 22 юли 2019.
Чл.123. Директорът на училището в рамките на делегирания бюджет, съответно на утвърдените му разходи, и/или за сметка на целево предоставени средства диференцира възнагражденията на учителите в зависимост от длъжностите по Чл.93, при условие че не са налице ограничения за увеличаване на разходите за работни заплати в бюджетните организации.
 Чл.124. Учителските длъжности  не могат  да се заемат от лица, които:
(1) Са осъдени на лишаване от свобода с влязла в сила присъда за умишлено престъпление, 
(2) Са лишени от право да упражняват професията си, 
(3) Страдат от заболявания и отклонения, които застрашават живота и здравето на учениците, определени с наредба на министъра на образованието и науката, съгласувано с министъра на здравеопазването.
Чл.125.  Учителите, постигнали високи резултати при възпитанието и обучението на учениците се поощряват с грамоти и предметни награди, а чрез медиите дейността им се популяризира за получаване на обществено признание.
Чл.126. Учителят има право да:
(1) Членува в професионални организации и да взема участие в работата на регионалните и националните им органи,
(2) Дава мнения и прави предложения по дейността на училището до административните органи в системата на народната просвета,
(3) Получава информация за възможностите за повишаване на професионалната си квалификация.
Чл.127. Учителят е длъжен да:
(1) Изпълнява задълженията си определени с КТ, Правилника за вътрешния ред на училището, длъжностната характеристика и нормативните актове в системата на народната просвета.
(2) Изпълнява нормата за задължителна преподавателска работа.
(3) Изпълнява решенията на педагогическия съвет и указанията и препоръките на директора и на висшестоящите органи.
(4) Опазва здравето и живота на учениците по време на образователно-възпитателния процес и на други дейности, произтичащи от годишния план на училището.
(5)Повишава непрекъснато професионалната си квалификация на нивото на съвременните образователни изисквания.
(6)  Да се явява на работа с облекло и във вид, които съответстват на положението му на учител и на добрите нрави.
Чл.128. Учителят не може да нарушава правата на ученика, да унижава личното му достойнство, да упражнява каквато и да е форма на физическо и психическо насилие върху него.
Чл.129. Учителят не може да допуска в работата си пряка и непряка дискриминация, основана на пол,  народност,  етническа принадлежност и религия.
Чл.130. Учителят редовно попълва електронния дневник. Отсъствията се нанасят в началото на учебния час.
Чл.131. След приключване на учебния срок и учебната година попълват задължителната училищна документация, съгласно заповед на директора.
Чл.132. (1) Учителите нямат право да предоставят образователни услуги срещу заплащане при наличие на конфликт на интереси.
                  (2) Учители, които участват при изготвянето на темите или задачите за приемните и ДЗИ, както и при оценяването на тези изпити, не могат да извършват образователни услуги на ученици във връзка с подготовка  за кандидатстване или полагане на ДЗИ.
Чл. 133. Учителят участва в училищните екипи за обход на учениците.

I.2. Класен ръководител
Чл. 134. Класните ръководители на всички паралелки се определят от директора на училището в началото на учебната година със заповед.
Чл. 135. Класният ръководител организира и провежда часа на класа, извънкласните дейности с учениците.
Чл. 136. Съвместно с учениците от класа планира възпитателната дейност през учебната година и организира дейността в часа на класа.
Чл. 137. Осъществява необходимата връзка с родителите и ги информира за състоянието и развитието на ученика, привлича семейството като съюзник на училището.
Чл. 138. Подава първоначална информация в РУ на МВР и на съответните отдели за закрила на детето за случаите, при които има деца – жертва на насилие или в риск от насилие, при кризисна ситуация, установена на територията на училището.
Чл. 139. Води задължителната документация за класа и отговаря за редовното и правилното й водене и съхраняване.
Чл. 140. Контролира редовното посещение на учебните занятия от всички ученици в паралелката, а за допуснати неизвинени отсъствия уведомява писмено родителите/ настойниците.
Чл. 141. Преди налагане на наказание на ученик от паралелката, уведомява  лично родителите и отдела по "Закрила на детето".
Чл. 142. В началото на учебната година и след всяка ваканция инструктира учениците по безопасни условия на възпитание,  обучение и труд.
Чл. 143. В началото на учебната година класният ръководител запознава учениците и техните родители с Училищния правилник, Правилника за вътрешния трудов ред и с Правилника за БУВОТ.
Чл. 144. Обявява родителска среща и вписва в електронния дневник деня, часа и мястото на провеждане на часа за консултации с родители и ученици и водене на училищната документация.
I.3. Дежурен учител
Чл. 145. Спазва утвърдения от Директора график за дежурство в училище.
Чл. 146. Идва 20 минути преди започване на учебните занимания, за да установи състоянието на училищната база и подготовката й за учебно-възпитателна дейност и за констатираните нередности докладва на директора или зам. директора.
Чл. 147. Контролира графика за времетраене на учебните часове.
Чл. 148. След биенето на първия звънец предприема мерки за подготовката на учениците за учебен час.
Чл. 149. Носи отговорност за реда и дисциплината в учебната сграда.
Чл. 150. Нанася констатации в книгата на дежурния учител и  докладва на училищното ръководство за същите, както и за неизправности и нанесени щети по материалната база и констатирани нарушения.


Раздел II  Ученици.
Чл. 151. Учениците в училището се обучават и възпитават при условия, които гарантират:
1.	равни възможности за развитие;
2.	зачитане на достойнството, правата и свободите им;
3.	развитие на чувство за национална идентичност, уважение на традициите- училищни, местни и национални, и към културните ценности.
Чл. 152. Учениците участват като партньори в училищната политика, по отношение на образованието и възпитанието, играят важна роля за постигане на целите и задачите на учебно-възпитателния процес.
Чл. 153. Ученикът има право:
1.	да избира училището, специалността на обучение, предметите и дейностите, предвидени в училищния учебен план като избираеми;
2.	да участва по свой избор в организираните от училището извънкласни и извънучилищни дейности. 
3.	да получава от учителите и училищното ръководство информация, свързана с неговото обучение и самостоятелна подготовка;
4.	да получава индивидуална помощ от учителите;
5.	да бъде защитаван от училището при накърняване на личното му достойнство и когато са нарушени или застрашени човешките му права;
6.	да дава мнения и предложения пред учителите, класния ръководител и училищното ръководство по отношение организацията и провеждането на учебно- възпитателната работа;
7.	да ползва безплатно материално- техническата база на училището за развитие на интересите и способностите си по ред, определен от директора;
8.	да избира и да бъде избиран в ученическия съвет на класа и ученическия съвет на училището;
9.	да бъде поощряван с морални и материални награди за високи постижения в учебната дейност;
А) За учебната 2026/2027 учебна година ще се връчват следните наградите: 
- „Училищна гордост“ (индивидуална или отборна) за 24-ти май. Награждаване с грамота и предметна награда.
- „Отличник на випуска“. Награждаване с грамота и плакет.
- „Липса на отсъствия и положително отношение към учебния процес“. Награждаване с предметна награда и Благодарствено писмо към родители. 
10.	 да участва в работата на педагогическия съвет при обсъждане на резултатите от обучението и възпитанието на учениците;
11.	 да получава стипендия.
Чл. 154. Ученикът няма право да:
1.	отсъства от учебни занятия без уважителни причини;
2.	участва в хазартни игри, да пуши, да употребява наркотични вещества и алкохол; да носи хладно оръжие;
3.	да участва в политически партии и организации до навършване на 18-годишна възраст;
4.	унижава личното достойнство на съучениците си и упражнява физическо или психическо насилие върху тях, свързано с религиозни, етнически и полови различия;
5.	накърнява с поведението си авторитета и достойнството на учителя;
6.	създава пречки на учителя при изпълнение на служебните му задължения.
7.	държи включен мобилния си телефон във времето, през което е във училище;
8.	носи и ползва в училище различни устройства, материали и спортни пособия, неприсъщи и недопустими за ползване в учебния процес;
9.	 влиза в час без учебници, учебни помагала, тетрадки  и учебни материали.
Чл. 155. Ученикът е длъжен да:
1.	посещава редовно учебните занятия;
2.	спазва и изпълнява задълженията си, произтичащи от ЗПУО и този правилник и да познава Закона за Закрила на детето и Хартата за правата на детето;
3.	съхранява и издига авторитета на училището, да работи за издигане и утвърждаване на училищните традиции и за постигане на по-добри учебно- възпитателни резултати;
4.	да изпълнява задълженията си, произтичащи от нормативните документи;
5.	своевременно се снабдява с учебни помагала и ученическа лична карта;
6.	пази училищното имущество и спазва хигиената в училищната сграда и в района на училището;
7.	за часовете по ФВС – в подходящ спортен екип и маратонки/гуменки, кецове/
Чл. 156. Задължения на дежурните ученици:
1.	Дежурят в класната стая по двама в рамките на една седмица;
2.	Явяват се 15 минути преди началото на учебните занятия;
3.	Отговарят за почистване на дъската, реда и дисциплината, и имуществото в класната стая;
4.	Подчинени са на  дежурните учители;
5.	Информират дежурния учител на етажа за нарушения, изгубено и повредено имущество;
6.	Информират Заместник-директора или Директора за неявяване на учител в класната стая за учебен час, повече от 10 минути .
7.	Излизат последни от стаята, след като я приведат в добър вид.
8.	Отговарят за съхраняването на маркерите и гъбите. 
Чл. 157. Отсъствията на ученика от учебни занятия по уважителни причини се удостоверяват с медицинска бележка, надлежно получена по съответния ред, в първия ден от отсъствието или молба от родителите/настойниците до директора на училището, предхождаща дните/часовете/ на отсъствията, в противен случай отсъствията остават неизвинени.  
 Медицинската бележка за извинение на отсъствията на учениците от 1 до 12 клас се издава само по електронен път. 

Чл. 158. Отсъствие на ученик от учебни занятия без уважителни причини се счита за неизвинено отсъствие.
Чл. 159. Ученикът отсъства  по уважителни причини:
 Разрешават се 15 (петнадесет) дни отсъствия “по семейни причини”, със заявление от родител до класния ръководител, като не се разрешават да се ползват повече от 5 (пет) дни наведнъж.
Чл. 160. Броят на отсъствията на ученика се отбелязват в електронния дневник.
Чл.161.Закъснение за учебен час до 20                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                  минути се счита за 1/2 неизвинено отсъствие.
Чл. 162. За ученик, който през учебния срок е допуснал 25% и повече отсъствия от  действително взетия хорариум часове по учебен предмет /извинени и неизвинени/, полага изпит за оформяне на срочна оценка по предложение на съответния преподавател и  прието на ПС.  На основание решение на ПС  със заповед Директорът  определя реда и условията за провеждането му.
Чл. 163. (1) За неизпълнение на задълженията си, определени със ЗПУО, в нормативните актове по неговото прилагане и в ПДУ, след изчерпване на останалите механизми за въздействие върху вътрешната мотивация и за преодоляване на   проблемното поведение на учениците може да се налагат следните санкции:                                                                                                                                                                                                                                                                                                                                  
1.	„Забележка“
2. „Полагане на общественополезен труд в полза на училището“
3.	 „Предупреждение за преместване в друго училище“
4.	„Преместване от дневна в самостоятелна форма“
5.   Преместване в друго училище.
(2) Когато ученикът възпрепятства провеждането на учебния процес, учителят може да го отстрани до края на учебния час.
(3) Когато ученикът се яви в училище с облекло или във вид, които са в нарушение с Правилника за дейността на училището, както и когато състоянието му не позволява да участва в учебния процес, той се отстранява от училище до отпадане на основанието за отстраняването му.
(4) Веднага след приключването на учебния час по ал.2 или след отстраняването на ученика по ал.3 се предприемат дейности за мотивация и за преодоляване на проблемното поведение и се уведомява родител.
(5) За ученика с наложена санкция се осигуряват и дейности за превенция и преодоляване на проблемното поведение.
(6) Ученикът е длъжен да се грижи за  материално-техническата база на училището и прилежащите територии. Всяко  умишлено деяние в тази посока  се заплаща.

Чл. 164. (1) Санкцията „преместване в друга паралелка“ в същото училище“ не се прилага когато това налага промяна на професията. 
(2) Санкцията „преместване от дневна в самостоятелна форма на обучение“ се прилага за ученици навършили 16–годишна възраст
(3) Санкцията „преместване в друго училище“ и „преместване от дневна форма в самостоятелна форма на обучение“ се налагат за тежки или системни нарушения.
(4) Санкциите не се налагат, когато поведението е резултат от увреждане или нарушение на здравето, посочено в медицински документи.
Чл. 165. За едно нарушение не може да бъде наложено повече от една санкция по чл.199 (1) от ЗПУО. Мерките по чл. 199 ал. 2  и 3 се налагат независимо от санкциите по чл. 199, ал1.
Чл. 166. (1) Санкциите са срочни. 
(2) Срокът на санкциите е до края на учебната година.
(3) Когато санкциите „Преместване от дневна в самостоятелна форма на обучение“,  „Предупреждение за преместване в друго училище“, „Преместване в друго училище“ са наложени до 30 учебни дни преди края на втория учебен срок, те влизат в сила от началото на следващата учебна година.
Чл. 167. (1) Санкциите „забележка“  се налага със заповед на директора по мотивирано писмено предложение на класния ръководител, а всички останали санкции – със заповед на директора по предложение на педагогическия съвет.
(2) Мярката по чл. 199, ал.3 се налага със заповед на директора.
Чл. 168. (1) За откриване на процедура по налагане на санкциите по чл.199, ал.1 от ЗПУО директорът задължително уведомява родителя, а в случаите по чл. 199, ал.1, т.3-5- и съответните териториални структури за закрила на детето.
(2) В процедурата по налагане на санкция малолетният ученик се представлява от родителя си или от оправомощено от родителя лице, а непълнолетният ученик извършва всички действия лично, но със съгласието на родителите си.
(3) Ученикът има право преди налагане на съответната санкция да бъде изслушан и/или писмено да обясни фактите и обстоятелствата, свързани със съответното нарушение. Изслушването задължително се извършва в присъствието на педагогически съветник.
(4) Родителят на ученика има право да присъства на изслушването и да изрази мнение, както и да участва в процедурата по налагане на санкцията при условие и по ред определени с ДОС.
Чл. 169. (1) Заповедта за налагане на санкцията се издава в 14-дневен срок от предложението по чл. 203 от ЗПУO.
(2) В заповедта по ал.1 се посочва видът на санкцията, срокът и мотивите за налагането й.
(3) Заповедта се съобщава в тридневен срок от издаването и на ученика и на родителя му, а заповедта за налагане на санкция „преместване в друго училище“ – и на началника на РУО.
(4) Заповедта по ал.1 може да се оспорва по административен ред пред органите по чл. 259, ал.2 т.1,2,3 и 5.
Чл. 170.  (1) Наложените санкции се отразяват в  личния картон  на ученика.
              (2) Ученик, на когото е наложена санкция „предупреждение за преместване в друго училище“, „преместване в друго училище“ или „преместване от дневна в самостоятелна форма на обучение“, за срока на санкцията се лишава от правото да получава стипендия за отличен успех.
(3) При налагане на мярката по чл. 199, ал.2 ученикът няма право да напуска територията на училището по време на отстраняването си. При изпълнението на мярката училището създава условия за работа с учениците за повишаване на мотивацията и социалните умения за общуване.
Чл. 171. (1) Санкциите се заличават с изтичане на срока, за който са наложени или предсрочно по реда, по който са наложени.
(2)  По желание на ученика след заличаване на наказанието по чл.199, ал.1, т.2,3 и 4 от ЗПУО  той може да продължи обучението си в училището, в което е преместен.
(3) Заличаването се отбелязва в  личния картон на ученика.
Чл.172. Наказания могат да се налагат на ученици и за допуснати отсъствия по неуважителни причини:
1.	Забележка – при  10 неизвинени отсъствия
2.Полагане на общественополезен труд в полза на училището“ – при 20 неизвинени отсъствия
3.	Предупреждение за преместване в друго училище – над 40 неизвинени отсъствия
4.  Преместване в друго училище - над 120 неизвинени  отсъствия
5. Преместване от дневна в самостоятелна форма на обучение  - над 100 неизвинени отсъствия
Броят на отсъствията за налагане на санкции е завишен поради обстоятелството, че по-голяма част от учениците са от уязвими групи.

II. 2 Ученически органи за управление и самоуправление
Чл. 173. Ученически органи на управление и самоуправление са ученически съвет на класа и ученически съвет на училището.
Чл. 174.  Съставът на ученическия съвет се определя с явно гласуване.
Чл. 175. Ученическият съвет на класа участва в планиране темите за часа на класа; отговаря за спазване правата на учениците, вкл. свързани с прояви на дискриминация, основана на пол, народност, етническа принадлежност и религия; участва активно в решаване  проблемите на класа; в организацията на извънкласните и извънучилищни дейности.
Чл. 176. (1) Съставът и ръководството на ученическия съвет на училището се избира от Общото събрание, чиито членове са  ученическите съвети на класовете.
(2) Работата на ученическия съвет се организира съгласно утвърден устав.
Чл. 177. Ученическият съвет на училището участва в:
1.	планиране на училищната възпитателна дейност;
2.	определяне на наказанието и награждаването на ученици;
3.	организиране на извънкласните и извънучилищните форми;
4.	организиране и провеждане на училищни мероприятия.
Чл. 178. Ученическият съвет на училището има право да:
1.	събира средства от учениците за културни прояви и други дейности по негова инициатива, свързани с провеждане на училищни мероприятия;
2.	предлага на училищното ръководство и педагогическия съвет мерки за подобряване на учебно-възпитателната работа;
3.	участва чрез своя председател при необходимост в заседанията на педагогическия съвет.

Раздел  III. Родители
Чл. 179. Родителите имат право:
1.	Да изискват условия за пълноценното протичане на УВП в училище.
2.	На пълна информация за обучението и възпитанието на техните деца;
3.	На педагогическо съдействие и консултации от учителите;
4.	Да създават свои органи-родителски съвети, училищно настоятелство;
5.	Да подпомагат дейността на училището;
6.	Да избират и да бъдат избирани;
7.	На избор на извънкласни и извънучилищни форми на обучение на своите деца.
Чл.180. Родителите са длъжни:
1.	Да изпращат децата си на училище до завършването на 16-годишна възраст;
2.	Да оказват помощ и съдействие при обучението на децата си и да създават необходимите за  това условия;
3.	Да създават добри навици за учебен труд у своите деца;
4.	Да посещават учителските срещи, да поддържат връзка с класния ръководител и учителите, за да се осведомяват за състоянието на детето си;
5.	Да уведомяват писмено класния ръководител при отсъствие на детето си по семейни причини;
6.	Да подпомагат децата си за добра организация, съставяне и спазване на дневен режим;
7.	Да дават добър пример на децата си, да ги възпитават в уважение към училището, учителите и училищната институция;
8.	Да оказват помощ и контрол на децата си;
9.	 Да посещават училищните мероприятия, да съдействат за тяхното провеждане и да осъществяват контакт с други родители и съученици на детето си; 
10.	 Да окуражават и хвалят детето си, а когато е необходимо, да го критикуват;
11.	 Да изпращат детето си на училище в добър и прегледен външен вид.		

Г  Л А В А  Ч Е Т В Ъ Р Т А
ОБЩЕСТВЕН СЪВЕТ

Чл. 181. (1) С цел създаване на условия за активни функциониращи общности и в изпълнение на чл.265 на ЗПУО към училището се изгражда ОБЩЕСТВЕН СЪВЕТ. 
(2) Общественият съвет е орган за подпомагане развитието на училището и за граждански контрол на управлението му.
(3) Изграждането на обществения съвет се осъществява съгласно изискванията на чл.266 на ЗПУО, а дейността му се базира на разпоредбите на чл.267, чл.268, чл.269 и чл.270 от ЗПУО. 





ПРЕХОДНИ И ЗАКЛЮЧИТЕЛНИ РАЗПОРЕДБИ

1.Съгласно Закона за изменение и допълнение на Закона за предучилищното и училищното образование, приет от 50-ото Народно събрание на 7 август 2024:
чл.11 ал.2 се изменя така: В системата на предучилищното и училищното образование се забраняват действия, свързани със:
1.1 налагането на идеологически и/или религиозни доктрини;
1.2 осъществяването на политическа и партийна дейност;
1.3 извършване на пропаганда, популяризиране или подстрекаване по какъвто и да е начин, пряко или косвено, на идеи и възгледи, свързани с нетрадиционна сексуална ориентация и/или определяне на полова идентичност, различна от биологичната;
2. В ал.1 от допълнителните разпоредби се правят следните изменения и допълнения:
2.1 Създава се нова т.16 „Нетрадиционна сексуална ориентация“- това са различни от общоприетите и заложените в българската правна традиция схващания за емоционално, романтично, сексуално или чувствено привличане между еднакви полове
2.2 Досегашните т.16, 17, 18, 19, 20, 21, 22, 23,24, 25, 26, 27, 28, 29, 30, 31, 32, 33, 34, 35, 36 и 37 стават съответно т.17,18, 19, 20, 21, 22, 23, 24, 25, 26, 27, 28, 29, 30, 31, 32,33,34, 35, 36, 37 и 38.”

 Настоящият правилник  е приет на заседание на педагогическия съвет-Протокол № 8 /11.09.2026 и подлежи на актуализиране при промяна на нормативната база.
§1. Правилникът може да бъде променен само от органа, който го е гласувал-Педагогическият съвет.
§2. Педагогическият съвет взема решения от неговата компетенция по въпроси, неуредени в този правилник.
§3. Този правилник е задължителен за спазване от директора, заместник-директора,  учителите, учениците, служителите и работниците.
§4. С настоящия правилник се запознават всички учители, служители, работници, ученици и родителите им срещу подпис.
§5 Настоящият правилник е на разположение на учители, родители и ученици в  сайта  на училището и електронния дневник Школо.

